43:1-13: Dit is vir baie van ons seker een van die mooiste gedeeltes in die Bybel. Maar luister daarna ook uit die hoek van ’n volk wat in ballingskap sit en dié bemoedigende woorde van God hoor. God kies hulle uit om aan hulle liefde te bewys en bymekaar te maak in ’n Tweede Eksodus waar hulle van alle windstreke weer terug na die Beloofde Land sal keer. En alle nasies sal getuies wees van hierdie proses. Let op hoe die roeping van die gehoorsame dienaar van die Here uitgespel word: “sodat julle My kan ken en in My kan glo en kan besef dat Ek die Here is.”(43:10). Terloops: Seba was die seun van Kus (Gen 10:7) en was dus ’n ander naam vir Ethiopië. Deur die klem nou te wil skuif na vergelding is die versoek in der waarheid om ons reg terug te neem na Middeleeuse benaderings. 'n Mens sal nogal die vraag wil vra, waarom hierdie skielik klem op vergelding?